Diari Oficial de la Generalitat Valenciana


Sumari del DOGV 9451, del 18-10-2022 (2022/9300)

RESOLUCIÓ de 10 d'octubre de 2022, de la consellera d'Innovació, Universitats, Ciència i Societat Digital, per la qual es resol el procediment per a la concessió de subvencions previstes en Ordre 8/2022, de 17 de maig, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió de subvencions destinades a l'Administració local de la Comunitat Valenciana per a potenciar projectes d'innovació, dins del pla d'impuls «Territoris innovadors», i la convocatòria corresponent a l'exercici pressupostari 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9451

Data del DOGV
:   18-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9300


Data del document
:   10-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 10 d'octubre de 2022, de la consellera d'Innovació, Universitats, Ciència i Societat Digital, per la qual es resol el procediment per a la concessió de subvencions previstes en Ordre 8/2022, de 17 de maig, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió de subvencions destinades a l'Administració local de la Comunitat Valenciana per a potenciar projectes d'innovació, dins del pla d'impuls «Territoris innovadors», i la convocatòria corresponent a l'exercici pressupostari 2022. [2022/9300]  
  
  
Per Ordre 8/2022, de 17 de maig, de la Conselleria d'Innovació, Universitats, Ciència i Societat Digital (DOGV 9347, 25.05.2022), es van aprovar les bases reguladores per a la concessió de subvencions destinades a l'Administració local de la Comunitat Valenciana per a potenciar projectes d'innovació, dins del pla d'impuls «Territoris innovadors», i la convocatòria corresponent a l'exercici pressupostari 2022.  
D'acord amb la convocatòria les subvencions es concediran a càrrec de l'aplicació pressupostària 43.89.32.947.24.6, dels pressupostos de la Generalitat per a l'exercici 2022, línia: S8376000, denominada: «Impuls de la innovació en els municipis de la Comunitat Valenciana», per un import global màxim: 2.000.000,00 euros.  
  
Vistes les sol·licituds presentades, d'acord amb la base 12 de l'Ordre 8/2022, abans esmentada, es va requerir a les entitats sol·licitants que no havien emplenat les sol·licituds amb tota la informació que es requeria i/o no hagueren adjuntat tota la documentació preceptiva, perquè en el termini de 10 dies hàbils, esmenaren la falta o adjuntaren els documents preceptius, amb la indicació que, si no ho feien així, es consideraria que desistien de la petició. Totes les entitats sol·licitants van atendre els requeriments.  
  
De conformitat amb la base 13 i el punt 7 de la convocatòria inclosa en l'Ordre 8/2022, la comissió de valoració, reunida el dia 5 d'agost de 2022, va emetre una proposta de resolució provisional de concessió d'ajudes motivada, després de l'estudi i avaluació de les sol·licituds presentades d'acord amb els criteris de valoració especificats en la base 14 i tenint en compte la disponibilitat pressupostària.  
Per la Resolució del 5 d'agost de 2022, de la directora general d'Innovació, a la vista de la proposta de la comissió de valoració, es va fer pública la proposta de resolució provisional en la pàgina web de la Direcció General d'Innovació, i es va indicar que els interessats podrien formular al·legacions en el termini de 10 dies naturals des de l'endemà de la publicació. Únicament va presentar un escrit d'al·legacions en termini l'Ajuntament d'Algemesí el qual va al·legar, bàsicament, que una part del projecte presentat sí que complia els requisits de la convocatòria.  
De conformitat amb la base 13 i el punt 7 de la convocatòria inclosa en l'Ordre 8/2022, la comissió de valoració, reunida el dia 9 de setembre de 2022, vistes les al·legacions de l'Ajuntament d'Algemesí, no les estima i considera, bàsicament, que no queda acreditat que la part esmentada del projecte complisca els requisits de les bases i, en tot cas, els requisits es refereixen al projecte no a parts d'aquest. En la mateixa data, la comissió de valoració emet la proposta de resolució definitiva que eleva a l'òrgan competent per a resoldre.  
Atés el que s'ha manifestat en els paràgrafs anteriors, i d'acord amb el que es disposa en el punt 7.2 de la convocatòria inclosa en l'Ordre 8/2022, la resolució es notificarà mitjançant la publicació en el Diari Oficial de la Generalitat Valenciana, que substituirà la notificació individual de la resolució, d'acord amb el que s'estableix en l'article 45 la Llei 39/2015, d'1 d'octubre, del procediment administratiu comú de les administracions públiques.  
És competent per a dictar aquesta resolució la persona titular de la Conselleria d'Innovació, Universitats, Ciència i Societat Digital, en virtut del que s'estableix en el punt 3 de la base 9 de l'Ordre 8/2022, de 17 de maig, de la Conselleria d'Innovació, Universitats, Ciència i Societat Digital (DOGV 9347, 25.05.2022), per la qual es van aprovar les bases reguladores, i de conformitat amb el que s'estableix en l'article 160.4.c de la Llei 1/2015, de 6 de febrer, d'hisenda pública, del sector públic instrumental i de subvencions.  
  
Per tot el que s'ha exposat abans, resolc:  
  
Primer  
Concedir les subvencions recollides en l'annex I d'aquesta resolució, i autoritzar i disposar la despesa corresponent, a càrrec de la línia S8376000, aplicació pressupostària 85.76.58.673.83.0, dels pressupostos de la Generalitat per a l'exercici 2022, per a projectes presentats en els programes I i II per un import total d'9.280.013.29 ?, amb la distribució següent:  
Programa I: 1.505.881,91 -  
Programa II: 434.891,79 -  
El termini de presentació de la justificació de les despeses finançades per aquesta convocatòria vencerà el 15 de novembre de 2022 i començarà a partir de l'endemà de la publicació de resolució del reconeixement de la subvenció quan l'actuació estiga ja executada. La justificació ha de presentar-se en els termes establits en la base 17 i el punt 8 de la convocatòria inclosa en l'Ordre 8/2022, de 17 de maig, de la Conselleria d'Innovació, Universitats, Ciència i Societat Digital.  
El pagament de l'ajuda es farà mitjançant una transferència al compte bancari de l'entitat beneficiària indicat per aquesta, amb la justificació prèvia de la realització del projecte d'acord amb la sol·licitud presentada.  
La presentació de la justificació s'ha de fer telemàticament a través de la seu electrònica de la Generalitat corresponent a aquest tràmit. (en l'URL següent https://www.gva.es/proc22424)  
  
Segon  
Desestimar les sol·licituds recollides en l'annex II d'aquesta resolució pels motius que s'hi especifiquen.  
Inadmetre les sol·licituds recollides en l'annex III d'aquesta resolució pels motius que s'hi especifiquen.  
Acceptar el desistiment de les sol·licituds relacionades en l'annex IV d'aquesta resolució.  
  
Tercer  
Aquesta resolució es notificarà als interessats mitjançant la publicació en el Diari Oficial de la Generalitat Valenciana, que substituirà la notificació individual, d'acord amb el que s'estableix en el punt 7.2 de la convocatòria inclosa en l'Ordre 8/2022, de 17 de maig, de 2022, de la Conselleria d'Innovació, Universitats, Ciència i Societat Digital i l'article 40 de la Llei 39/2015, d'1 d'octubre, del procediment administratiu comú de les administracions públiques.  
  
  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana de conformitat amb el que es disposa en els articles 8, 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. O bé, potestativament, es podrà interposar un recurs de reposició davant el mateix òrgan que va dictar l'acte, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 10 d'octubre de 2022.- La consellera d'Innovació, Universitats, Ciència i Societat Digital: Josefina Bueno Alonso.